ཆི་ཅན་ཞིན་གྱིས་བདེ་ཆེན་ཁུལ་གྱི་གནས་ཚུལ་དང་རང་ཁུལ་གྱི་དབུལ་སྒྲོལ་འགག་སྒྲོལ་ལས་ཀའི་སྐུལ་འདེད་གནས་ཚུལ་ངོ་སྤྲོད་བྱས་པ་མ་ཟད།བདེ་ཆེན་ཁུལ་གྱི་རིགས་སོ་སོའི་མི་དམངས་ཀྱི་ཚབ་བྱས་ནས་ཧྲང་ཧའེ་གྲོང་ཁྱེར་གྱི་སྒེར་སེམས་མེད་པའི་རོགས་སྐྱོར་ལ་བཀའ་དྲིན་ཞུ་བ་དང་།ལྷག་པར་དུ་པའོ་ཧྲན་ཆུས་དང་རྨིན་ཞིང་ཆུས་ཀྱི་དུས་ཡུན་རིང་པོའི་ནང་བདེ་ཆེན་ཁུལ་གྱི་རྒྱབ་སྐྱོར་དང་རོགས་རམ་གནང་བར་སྙིང་ཐག་པ་ནས་ཐུགས་རྗེ་ཆེ་ཞུས་པ་རེད།ཆི་ཅན་ཞིན་གྱིས་ཧྲང་ཧའེ་གྲོང་ཁྱེར་དང་ཆུས་གསུམ་གྱིས་སྔར་ལས་ལྷག་པའི་སྒོ་ནས་དབུལ་སྒྲོལ་འགག་སྒྲོལ་དང་སློབ་གསོ་སྨན་བཅོས་ལས་དོན་།ཐོན་ལས་འཕེལ་རྒྱས་སོགས་ཀྱི་ཐད་དུ་མུ་མཐུད་དུ་རྒྱབ་སྐྱོར་བྱེད་ཤུགས་ཆེ་རུ་བཏང་ནས།བདེ་ཆེན་གྱི་དཔལ་འབྱོར་སྤྱི་ཚོགས་ལ་སྐུལ་འདེད་བཏང་སྟེ་སྔར་ལས་འཕེལ་རྒྱས་བྱུང་བར་རེ་འདུན་བྱས་པ་རེད།